A BIZOTTSÁG 2022/2005/EK RENDELETE
(2005. december 12.)
a legkülső régióknak szánt egyes mezőgazdasági termékek előzetes ellátási mérlegei tekintetében a 14/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) rendeletek hatályon kívül helyezéséről szóló, 2001. június 28-i 1452/2001/EK tanácsi rendeletre (1) és különösen annak 3. cikke (6) bekezdésére,
tekintettel az egyes mezőgazdasági termékek tekintetében az Azori-szigetek és Madeira javára hozott egyedi intézkedések bevezetéséről, és az 1600/92/EGK rendelet (Poseima) hatályon kívül helyezéséről szóló, 2001. június 28-i 1453/2001/EK tanácsi rendeletre (2) és különösen annak 3. cikke (6) bekezdésére és 4. cikke (5) bekezdésére,
tekintettel az egyes mezőgazdasági termékek tekintetében a Kanári-szigetek javára egyedi intézkedések bevezetéséről és az 1601/92/EGK rendelet (Poseican) hatályon kívül helyezéséről szóló, 2001. június 28-i 1454/2001/EK tanácsi rendeletre (3), és különösen annak 3. cikke (6) bekezdésére és 4. cikke (5) bekezdésére,
mivel:
(1)
A legkülső régióknak bizonyos alapvető, emberi fogyasztásra, feldolgozásra és mezőgazdasági inputanyagként való felhasználásra szánt termékekkel, valamint élő állattal és tojással történő ellátására vonatkozó ellátási mérlegeknek és közösségi támogatásnak az 1452/2001/EK, az 1453/2001/EK és az 1454/2001/EK tanácsi rendelet alapján történő megállapításáról szóló, 2003. december 30-i 14/2004/EK rendelet (4) előzetes ellátási mérlegeket állapít meg, és rögzíti a közösségi támogatásokat.
(2)
Franciaország tengerentúli megyéiben, az Azori-szigeteken és Madeirán valamint a Kanári-szigeteken különböző termékek éves ellátási mérlegeinek jelenlegi végrehajtása azt mutatja, hogy az ellátási mérlegek e termékekre vonatkozó mennyiségei a kereslet váratlan megnövekedése következtében nem bizonyulnak elegendőnek.
(3)
E termékek mennyiségét valamint megnevezését célszerű összhangba hozni az érintett legkülső régiók jelenlegi szükségleteivel.
(4)
A 14/2004/EK rendeletet ezért ennek megfelelően módosítani kell.
(5)
E rendelet rendelkezései összhangban vannak az érintett irányítóbizottságok véleményével,
ELFOGADTA EZT A RENDELETET:
1. cikk
A 14/2004/EK rendelet a következőképpen módosul:
1.
Az I. melléklet 1. és 3. része helyébe e rendelet I. mellékletének szövege lép.
2.
A III. melléklet 7. része helyébe e rendelet II. mellékletének szövege lép.
3.
Az V. melléklet 4. és 11. része helyébe e rendelet III. mellékletének szövege lép.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. december 12-én.